<title>Finanser dialog hjælp</title>

<h1>Finanser <em>(f)</em></h1>

<p>
<em>Beskrivelse:</em><br>
Finanser dialogen viser dig såvel din aktuelle finansielle status som din
status for sidste år. Dette giver dig indblik i din samlede profit eller tab
!<br>
Dialogen indeholder forskellige kategorier og viser den finansielle status for
hver enkelt.
</p>

<p>
<em>Udseende:</em><br>
Øverst til venstre er for kategorierne: Byggeudgifter, Nye køretøjer,
Driftsomkostninger, Vedligeholdelse, Indkomst og Overskud vist to kolonner med
resultaterne for henholdsvis dette år og sidste år.<br>
Herunder er to linier, der henholdvis viser Kassebeholdning og
vedligeholdelsesudgifterne pr. måned.<br>
Nederst i dialogen er et grafisk visningsareal, hvor en enkelt, flere eller
alle kategorier kan afbildes grafisk. Dette gøres for hver enkelt kategori ved
at vælge kategorien på knapperne øverst til højre i dialogen.
</p>

<p>
Kategorierne er følgende:
</p>

<p>
<em>Byggeudgifter:</em><br>
De samlede udgifter for alt du har bygget: Jernbaner, bygninger, veje,
signaler, havne etc.
</p>

<p>
<em>Nye køretøjer:</em><br>
De samlede udgifter for alle køretøjer: Toge, togvogne, lastbiler/busser,
anhængere eller skibe, som du har købt.
</p>

<p>
<em>Driftsomkostninger:</em><br>
De samlede kørselsomkostninger for alle dine køretøjer.<br>
For hvert enkelt køretøj kan omkostninger pr. kørt km. ses under oplysningerne
for køretøjet i <a href="depot.txt">depotdialogen.</a>
</p>

<p>
<em>Vedligeholdelse:</em><br>
Det beløb du skal betale for at vedligeholde dine jernbaner/veje/bygninger.
</p>

<p>
<em>Indkomst:</em><br>
Den samlede indtjening for alle køretøjer.<br>
Fortjenesten (indtjening - driftsomkostninger) for hvert enkelt køretøj kan
ses i menuen: Køretøjsliste.
</p>

<p>
<em>Overskud:</em><br>
Det samlede overskud. Udregnes som summen af de ovennævnte kategorier.
</p>

<p>
<a href="finances2.txt">Finanser dialog hjælp (fortsat)</a>
<p>
